burgasdotpro/wikipedia huggingface dataset:
Chemická kinetika

Chemická kinetika alebo reakčná kinetika je časť fyzikálnej chémie, ktorá sleduje rýchlosti chemických reakcií a ich mechanizmy pri rôznych podmienkach. 
Kinetiku možno vnímať ako doplnok k termodynamike, ktorá sa zaoberá energetikou chemickej reakcie a chemickou rovnováhou. O priebehu chemickej reakcie rozhoduje rýchlosť (kinetický aspekt) a stabilita produktov (termodynamický aspekt). Úpravou podmienok, pri ktorých reakcia prebieha, je potom možné ovplyvniť priebeh reakcie.
Špeciálnou oblasťou chemickej kinetiky je enzýmová kinetika, ktorá sleduje rýchlosti reakcií katalyzovaných enzýmami, ktoré katalyzujú (urýchľujú) priebeh chemických reakcií.
Rýchlosť reakcie.
Rýchlosť reakcie opisuje, ako rýchlo prebieha daná reakcia. Dá sa vyjadriť ako zmena koncentrácie látky v čase. Pre reakciu
je rýchlosť reakcie daná ako 
Takisto ju možno zapísať ako 
kde formula_3 je rýchlostná konštanta.
Reakčná rýchlosť je zároveň definovaný ako zmena rozsahu reakcie v čase:
Jej jednotkou je zvyčajne mól za sekundu (mol s-1).
Delenie reakcií.
Procesy možno podľa chemickej kinetiky deliť na homogénne (prebiehajúce v jednej fáze, napríklad v roztoku) alebo heterogénne (prebiehajúce na rozhraní fáz, napríklad na stene nádoby alebo elektrochemické procesy na elektróde).
Faktory ovplyvňujúce rýchlosť chemických reakcií.
Rýchlosť chemickej reakcie je všeobecne ovplyvnená okolitými podmienkami, napríklad teplotou, koncentráciou látok alebo prítomnosťou katalyzátorov. Medzi faktory, ktoré ovplyvňujú rýchlosť a priebeh chemických reakcií, patria:
Experimentálne metódy.
Priebeh chemických reakcií je možné sledovať mnohými experimentálnymi metódami. Zvolená metóda závisí na tom, o akú reakciu ide a aké látky spolu reagujú. Typicky sa používajú spektroskopické metódy, napríklad UV-Vis spektroskopia alebo NMR.
Modely.
Pomocou chemickej kinetiky možno modelovať závislosť reakčnej rýchlosti na koncentrácii látok. Pomocou týchto závislostí potom možno takisto odhadovať reakčné mechanizmy jednotlivých reakcií.
ENTJ

ENTJ (extroverzia, intuícia, myslenie, usudzovanie), nazývaný Vodca alebo Maršál je jeden zo šestnástich osobnostných typov v rámci indikátora Myers-Briggs Type Indicator (MBTI). Ľudia tohto typu sú charakteristickí strategickí extroverti orientovaní na prácu s výnimočnými organizačnými schopnosťami. Patria do temperamentu racionalistov (NT). Zaradzujú sa medzi najvzácnejšie typy osobností.
Charakteristika.
ENTJ sú jeden z najproduktívnejších a najviac pracujúcich typov osobností. Niektorí bývajú veľmi výrazné osobnosti, niektorí sú avšak aj neraz tichí a mylne považovaní za introvertov a ich náprotivka INTJ. Sú zásadoví a silne racionálni, často plní energie ktorú využívajú na plnenie ich cieľov. Ich ciele sú často nadmieru odvážne, preto sú považovaní za prílišne ambicióznych. Symbióza ich ambícií a tvrdej práce ktorej sa ENTJ neraz oddávajú dokáže tvoriť divy. Preto sa neraz považujú za výnimočných, čo aj neraz sú. ENTJ sú preto často na vysokých pozíciách, sú napríklad podnikateľmi alebo štátnikmi, manažérmi, ekonómami. Majú radi konflikty a rivalitu, avšak neradi riešia konflikty brutálnou silou ba až násilím. Ľahko si všímajú nadanie druhých a ich pozitívne vlastnosti, neraz dokážu vyskladať tímy aj z úplne odlišných osobností. To ich tvorí výbornými lídrami, ktorí so svojím postavením a túžbou po úspešnom výsledku nikdy neopustia vyjednávací stôl bez jednoznačnej výhry. V tímoch sa väčšinou neradi správajú povýšenecky a dominantne. Vedia ľahko identifikovať problémy a slabé stránky jedincov, preto ich priama a pravdivá kritika môže u ľudí pôsobiť až kruto. Sú multifunkční a vedia zvládať mnoho vecí paralelne. Ich silný úsudok im pomáha tvoriť jednoduché aj zložitejšie stratégie, s tými dokážu ENTJ v tímoch úžasne pracovať. Stratégiu dokážu pružne upravovať aj za pochodu. Intenzívne podporujú a motivujú svoje blízke okolie, poskytujú rady. Po vybudovaní vzájomnej lojality si tvoria okruh odborníkov s ktorými sa vzájomne radia. Ak si niekoho vážia, často sa za človeka postavia aj ak si ohrozujú svoje vlastné postavenie. Majú sklony k rebélii. Ich neustála pracovitosť u nich môže miestami vyvolávať pochybnosti a pocit, že sa stratili a sú v slepej uličke. Prehnané pracovné nasadenie a posadnutosť disciplínou môže vyústiť do workoholizmu, čo môže dostať až k psychickým problémom. ENTJ patria medzi najinteligentnejších ľudí, avšak aj medzi ľudí ktorí sú často označovaní za labilných.
Vývoj.
Mladí ENTJ sú typicky veľmi energickí, majú záujem o podstatu veci, skúmajú preto veci a systém, niekedy môžu byť ale aj hanblivý a pôsobiť introvertne. Zaujíma ich ako funguje systém a svet okolo nich. Radi sa zvedavo pýtajú ľudí z ich okolia na veci a javy ktoré ich zaujímajú. Počas dospievania sa často postupne socializujú, radi čítajú knihy a v puberte bývajú pilní a pracovití. Snažia sa hľadať zmysel života a nájsť si svoju oblasť v ktorej sa budú rozvíjať. V škole dosahujú dobré, nie ale vždy výnimočné výsledky. Niekedy pôsobia na svoje okolie namyslene.
Kalinčevov dom

Kalinčevov dom (), v staršej literatúre aj Kalinčovov dom () je dom z prvej polovice 19. storočia, ktorý sa nachádza v meste Triavna v Gabrovskej oblasti v severnom Bulharsku.
Budova má pridelený štatút kultúrnej pamiatky miestneho významu.
Lokalita.
Dom Ďada Dobriho sa nachádza v historickej časti mesta Triavna na ulici „P. R. Slavejkov“ (, doslova "ulica P. R. Slavejkova") č. 45.
Dejiny.
Dom bol postavený v roku 1830.
V roku 1967 dom získal štatút kultúrnej pamiatky miestneho významu. V rokoch 19811984 sa na dome uskutočnili reštauračné práce. V roku 1983 bola v dome otvorená obrazová galéria. V roku 2006 sa v budove uskutočnila súťaž v umeleckej drevorezbe, pri ktorej súťažiaci zhotovili nábytok pre jednotlivé miestnosti na prvom nadzemnom poschodí domu.
V súčasnosti sa dom okrem galérie využíva aj ako tradičné reštauračné zariadenie, tzv. mechana. 
Charakteristika.
Autorom stavby je významný trevnenský staviteľský majster Dimităr Sergiuv.
Stavba je typickým predstaviteľom vrcholovej bulharskej obrodeneckej architektúry s arkierovymi oknami a rozľahlým dvorom, ktorý sa nachádza za budovou. Dom je postavený na úrovni ulice, je pomerne veľký, a zaberá plochu približne 145 m². Skladá sa z prízemia a prvého obytného poschodia. Na prízemí sa nachádzal veľký ďukian (druh obchodu so skladom v bulharských obrodeneckých domoch) so šikmými okenicami. Prízemie domu je s druhým poschodím spojené vonkajším ako aj vnútorným schodiskom, ktoré vedú do priestoru rozľahlého čardaku (druh ohradenej terasy). Obytné miestnosti na druhom poschodí sú umiestnené okolo čardaku.
Galérie.
Galéria Toťa Găbenského.
Interiér domu bol upravený na priestory galérie v rámci reštauračných prác v 80. rokoch 20. storočia. Samotná "Mestská galéria Toťa Găbenského" () bola otvorená 25. novembra 1983. Pomenovaná je po trevnenskom rodákovi, Toťovi Găbenskom, ktorý počas celého života zbieral obrazy bulharských umelcov a medzi rokmi 1983 a 2005 venoval svojmu rodnému mestu viac ako 450 obrazov. Toťu Găbenski zároveň sám aranžoval rozmiestnenie diel v galérii. V rámci expozície sú v galérii predstavené diela viac ako 80 bulharských aj zahraničných autorov od začiatku 20. storočia až po súčasné výtvarné umenie. Okrem samotného Toťa Găbenského venovali obrazy do galérie aj jeho sestra Donka a brat Georgi.
Odkrytá umelecká galéria vo dvore.
Vo dvore domu sa nachádza odkrytá umelecká galéria pri Národnom nadačnom fonde „13 veka Bălgarija“, kde sa poriadajú krátkodobé výstavy.
Štatút a dôvod pamiatkovej ochrany.
Kategória: kultúrna pamiatka miestneho významu
Rok vyhlásenia: 1967
Dôvod pamiatkovej ochrany: architektonická hodnota budovy
Oficiálny názov na zozname kultúrnych pamiatok: "Kalinčeva kăšta" (, doslovne Kalinčevov dom)
INTJ

INTJ (introverzia, intuícia, myslenie, usudzovanie), nazývaný Osnovateľ alebo Logik je jeden zo šestnástich osobnostných typov v rámci indikátora Myers-Briggs Type Indicator (MBTI). Ľudia tohoto typu sú opisovaní ako introvertní logicky uvažujúci jedinci. Patria do temperamentu racionalistov (NT). Sú jedným z vzácnejších typov osobností vyskytujúcich sa v 2,1% populácie. Sú charakteristickí ich múdrym manévrovaním, avšak aj rezervovanosťou a zvedavosťou.
INTJ využívajú najmä extrovertné rozmýšľanie a introvertnú intuíciu (Te-Ni).
Charakteristika.
INTJ sú charakteristický tým, že odmlada hľadajú vedomosti a nové poznatky. Oddávajú sa knihám, pričom sa radi delia o svoje vedomosti. Pre INTJ je typický silný idealizmus, neraz považujú ľudí za lenivých a majú mierne cynický pohľad na realitu. Vyžaruje z nich sebavedomie a tajomnosť, avšak v spoločnosti sa zvyčajne cítia nesvoji. Niektorí sú ale mylne považovaní za extrovertov, majú totižto obrovskú sebadôveru ktorá ich introverziu dokáže kamuflovať. Veľmi ľahko sa rozhodujú. Radi napĺňajú ich vlastné idey a milujú riešenie komplexných problémov. Bývajú pragmatický. Aj keď nie sú vždy ideálnym vodcom vedia prevziať velenie ak nastávajú chyby, prípadne ak veliť nemá kto. Najproduktívnejší väčšinou sú, ak sa im zabezpečí dostatok samostatnosti a zdrojov. Sú veľmi nezávislí. Aj napriek introverzii sa radi vyjadrujú, tento typ je možné nájsť v akademických kruhoch, sú to častí vedci, prípadne sú niekedy aj štátnici a sú v armáde. Niekedy vyzerajú byť tvrdohlavý a neústupčivý. Priťahujú k sebe ľudí s podobným vnímaním okolia. Prekvapivo silne argumentujú aj bez ohľadu na ich súčasné zručnosti a skúsenosti, pričom u ľudí vyzerajú ako snobi. INTJ typu sa často protivia pravidlá a má sklony k rebélii. Poznajú avšak veľmi dobre svoje nedostatky, ktoré veľmi radi odstraňujú. INTJ milujú sebazdokonaľovanie a sebarozvoj. Vedia dokonalo predvídať dôsledky činov. Vo vzťahoch majú často pocit že sú pre ľudí v okolí nepodstatní. Tieto pocity tvorí typicky ich individualizmus. Zdajú sa byť bez emócií, chladní a neschopný vášnivého života. Pristupujú k životu ako k veľkej šachovnici, pomocou ich úsudku si vyvodzujú závery a snažia sa vyťažiť z okamihu to najlepšie, čo pôsobí ako konanie bez výčitiek svedomia, aj preto niekedy vyzerajú ako zloduchovia a mafiáni. INTJ je preto typickou filmovou postavou zloducha, mafiána, hlavy lúpežnej bandy.
JTBC

JTBC (Joongang Tongyang Broadcasting Company) je juhokórejská vysielacia a televízna produkčná spoločnosť. Jej primárnym akcionárom je JoongAng Holdings s 25% podielom. Bola založená 1. decembra 2011. JTBC je po KBS, MBC a SBS štvrtou najväčšou mediálnou spoločnosťou v Južnej Kórei.
Stefan Bajcetic

Stefan Bajcetic Maquieira (* 22. október 2004, Vigo, Španielsko) je španielsky profesionálny futbalista, ktorý hrá ako stopér alebo defenzívny stredopoliar za klub Premier League Liverpool.
Je synom bývalého srbského futbalistu Srđana Bajčetića.
Klubová kariéra.
Liverpool.
20202022.
Bajcetic bol produktom mládežníckej akadémie Celty Vigo a v decembri 2020 podpísal zmluvu s klubom Premier League Liverpool za 224 000 libier.
2022.
Bajceticov progres bol odmenený novou zmluvou v auguste 2022. Svoj profesionálny debut absolvoval 27. augusta, keď nastúpil ako náhradník pri víťazstve 9:0 nad AFC Bournemouth. Bajcetic debutoval v Lige majstrov UEFA proti Ajaxu 13. septembra 2022 ako striedajúci v 94. minúte, keď nahradil Thiaga. Vďaka tomu sa stal najmladším hráčom Liverpoolu v Lige majstrov, čím prekonal rekord, ktorý predtým držal Billy Koumetio.
9. novembra 2022 Bajcetic nastúpil na svoj prvý zápas za Liverpool proti Derby County v treťom kole EFL Cupu 2022/2023. 26. decembra 2022 ako striedajúci hráč v 79. minúte strelil svoj prvý seniorský gól za Liverpool pri ich víťazstve 3:1 vonku proti Aston Ville v Premier League 2022/2023. Vo veku 18 rokov, 2 mesiace a 4 dni sa stal tretím najmladším hráčom, ktorý skóroval za Liverpool v Premier League, za Michaelom Owenom a Raheemom Sterlingom a druhým najmladším španielskym hráčom, ktorý skóroval v Premier League, za Cescom Fàbregasom.
2023.
V januári 2023 Bajcetic opäť podpísal novú, dlhodobú zmluvu s Liverpoolom. Na ihrisku pokračoval v napredovaní a nastúpil v základnej zostave v troch po sebe idúcich zápasoch Premier League proti Chelsea, Wolverhamptonu Wanderers a Evertonu. 16. februára ho fanúšikovia zvolili za hráča mesiaca január. 21. februára sa stal najmladším hráčom Liverpoolu vo veku 18 rokov a 122 dní, ktorý nastúpil vo vyraďovacom zápase Ligy majstrov, ktorý sa skončil prehrou 2:5 proti Realu Madrid.
16. marca 2023 oznámil, že vynechá zvyšok sezóny 2022/23 pre zranenie aduktora. 8. júla 2023 bol Bajcetic znovu k videniu na tréningu pred začiatkom sezóny 2023/2024.
Reprezentačná kariéra.
Bajcetic je oprávnený reprezentovať Španielsko a Srbsko na medzinárodnej úrovni. V roku 2021 ho len ako 16 ročného tréner Pablo Amo povolal do Španielskeho národného futbalového mužstva do 21 rokov na turnaj Lafarge Foot Avenir a objavil sa vo všetkých 3 zápasoch. Španielsko turnaj vyhralo. Zranenie ho zastavilo v možnom nastúpení za seniorov.
Kariérne štatistiky.
"Ku dňu 11. marec 2023"
Kýčera (vrch vo Veporských vrchoch)

Kýčera () je vrch vo Veporských vrchoch, krajinnom celku Slovenského rudohoria. Leží nad obcou Čierny Balog, približne juhovýchodne od Brezna.
Poloha.
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Brezno a na katastrálnom území obce Čierny Balog. Najbližšími sídlami sú severne situovaná Pohronská Polhora a Michalová a severozápadne ležiaci Čierny Balog, juhozápadne sa nachádza Sihla a Drábsko, južne Utekáč, juhovýchodne Klenovec a východne Tisovec.
Opis.
Kýčera leží v centrálnej časti Veporských vrchov, v rázsoche, vybiehajúcej severným smerom z masívu Klenovského Vepra () na Kýčerný grúň (). Východne sa nachádza Pomývačný grúň (), Báňova (), Bánovo (), Kostolný vrch () a Rozsypok (), južne Široký grúň (), Oltárne (), Klenovský Vepor (), Machnáčov grúň (), Šopisko () a Tri chotáre (), západne Nad Králičkou (), Tlstý javor (), Krížne () a Karašovo () a severne Zrazy (), Michalová () a Lômik (). Oblasť odvodňujú prítoky rieky Čierny Hron; východnú časť potok Šaling, južnú Čierny potok a západnú Kýčerný potok. Na vrchol nevedie značená turistická trasa. 
Výhľady.
Vrcholovú časť pokrýva horská lúka, ktorá umožňuje rozhľad. Pri vhodných podmienkach je možné vidieť okolité vrchy Veporských vrchov, Nízke Tatry, Spišsko-gemerský kras a Poľanu.
Prístup.
Na vrchol nevedie značený turistický chodník, preto prístup je možný lesom zo Starej doliny, ktorou vedie modro značená turistická trasa z Čierneho Balogu – Dobroča do sedla Machniarka (križovatka s Rudnou magistrálou).
Premier League 2013/2014

Premier League 2013/2014 bola 22. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester United. Nováčikmi súťaže boli Cardiff City, Hull City a Crystal Palace. Sezóna začala 17. augusta 2013 a skončila 11. mája 2014.
Manchester City získal 4. titul v klubovej histórii. Do Ligy majstrov UEFA 2014/2015 sa spolu s ním kvalifikovali aj Liverpool, Chelsea a Arsenal. Do Európskej ligy UEFA 2014/2015 sa kvalifikovali Everton, Tottenham Hotspur a Hull City. Do 2. ligy zostúpili Norwich City, Fulham a Cardiff City.
Tabuľka.
&lt;br&gt;
&lt;br&gt;
Iván Fresneda

Iván Fresneda Corraliza (* 28. september 2004, Madrid, Španielsko) je španielsky profesionálny futbalista, ktorý hráva na poste obrancu v španielskom klube Real Valladolid CF.
Klubová kariéra.
Fresneda sa narodil v Madride. Vyrastal v akadémii Realu Madrid, CD Leganés, Realu Valladolid.
Real Valladolid.
V prvom tíme Realu Valladolid debutoval 5. januára 2022 v Copa del Rey pri prehre 0:3 s Realom Betis. V La Lige debutoval 9. septembra 2022 pri prehre 1:2 s Gironou.
Štatistiky.
Klubové.
"K 7. júlu 2023"
Veľká cena Veľkej Británie 2023

Veľká cena Veľkej Británie 2023 (angl. Formula 1 Aramco British Grand Prix 2023) sa uskutočnila 9. júla 2023 na pretekárskom okruhu Silverstone Circuit. Boli to desiate preteky sezóny 2023 Majstrovstiev sveta Formule 1.
Počas pretekárskeho víkendu sa natáčal film F1 – film z prostredia Formuly 1 s Bradom Pittom v hlavnej úlohe. Na tento účel sa použil prestavaný monopost F2.
Pred pretekmi vo Veľkej Británii viedol Max Verstappen v predbežnom poradí jazdcov pred Sergiom Pérezom (obaja Red Bull) a Fernandom Alonsom (Aston Martin).
Priebeh kvalifikácie.
Max Verstappen získal v kvalifikácii piatu pole position v rade. Na druhom a treťom mieste nasledovali obaja jazdci McLarenu Lando Norris a Oscar Piastri.
Priebeh pretekov.
V pretekoch sa Verstappen opäť umiestnil na prvom mieste. Stupne víťazov doplnili domáci Lando Norris a Lewis Hamilton. Pre Norrisa a McLaren to bolo prvé pódiové umiestnenie v tejto sezóne.
Výsledky.
Kvalifikácia.
Poznámky:
Preteky.
Poznámky:
Wilfried Gnonto

Degnand Wilfried Gnonto (* 5. november 2003, Verbania, Taliansko) je taliansky profesionálny futbalista, ktorý hráva na poste útočníka v anglickom tíme Leeds United.
Klubová kariéra.
FC Zürich.
Gnonto vyrastal v akadémii Interu Milan. 23. apríla 2020 sa pripojil k švajčiarskemu klubu FC Zürich. Gnonto absolvoval svoj debut za A-tím pri výhre 4:1 nad FC Vaduz 24. októbra 2020. Svoj prvý gól strelil 21. mája 2021 pri výhre 4:1 nad FC Vaduz.
Vo svojej druhej sezóne za klub vyhral s Zürichom švajčiarsku superligu.
Leeds United.
2. septembra 2022 sa pripojil k anglickému tímu Leeds United kde podpísal päťročnú zmluvu. Svoj debut za klub odohral 29. októbra pri výhre 2:1 nad FC Liverpool. 4. januára 2023 strelil svoj prvý gól v Premier League pri remíze 2:2 s West Ham United.
Medzinárodná kariéra.
Gnonto reprezentoval Taliansko v rôznych mládežníckych kategóriách.
Debut za seniorskú reprezentáciu Talianska absolvoval 4. júna 2022 pri remíze 2:2 s Nemeckom v zápase Ligy národov UEFA. 14. júna strelil svoj prvý gól za Taliansko pri prehre 2:5 s Nemeckom, čím sa stal najmladším talianskym strelcom.
Štatistiky.
Klubové.
"K 7. júlu 2023"
Medzinárodné.
"K 7. júlu 2023"
Úspechy.
FC Zurich
Slovenské futbalové kluby v európskych súťažiach v sezóne 2023/2024

V európskych futbalových súťažiach organizovaných Úniou európskych futbalových zväzov hrali v sezóne 2023/2024 štyri kluby zo Slovenska na základe postavenia v ligovej tabuľke sezóny 2022/2023 a Play off o európsku konferenčnú ligu. Do predkola Ligy majstrov sa kvalifikoval víťaz Fortuna ligy, ŠK Slovan Bratislava. Do predkola Európskej konferenčnej ligy druhý a tretí tím z Fortuna ligy (FC DAC 1904 Dunajská Streda, resp. FC Spartak Trnava) a víťaz play off o európsku konferenčnú ligu MŠK Žilina.
Do skupinovej fázy sa po prvý krát v histórii Slovenska kvalifikovali až 2 tímy.
Spartak Trnava skončil v skupine Európskej konferenčnej ligy na 4. mieste a nepostúpil do play - off, Slovanu Bratislava sa darilo o čosi viac, keď sa dostali do šesťnásťfinále kde ich vyradil Sturm Graz.
Koeficient UEFA.
Národný koeficient.
Celkovo si Slovensko pripísalo do národného koeficientu UEFA v sezóne 2023/2024 5 bodov 
Legenda
V - Počet výhier
R - Počet remíz
P - Počet prehier
ZB - Získané body
PB - Pripočítane body do koeficientu po vydelení
Klubový koeficient.
S týmito koeficientami vstupovali do kvalifikácie slovenské kluby.
ŠK Slovan Bratislava.
Kvalifikácia.
1.predkolo.
1. Zápas
2. Zápas
Celkový výsledok
2.predkolo.
1. Zápas
2. Zápas
Celkový výsledok
3.predkolo.
1. Zápas
"VG - Vlastný gól"
2. ZápasCelkový výsledok
4.predkolo.
1. Zápas
2. Zápas
Celkový výsledok
Supinová fáza.
Zápasy.
1. Zápas'2. Zápas'3. Zápas'4. Zápas'5. Zápas6. Zápas
FC DAC 1904 Dunajská Streda.
Kvalifikácia.
1.predkolo.
1. Zápas
2. Zápas
Celkový výsledok
FC Spartak Trnava.
Kvalifikácia.
1.predkolo.
FC Spartak Trnava nehral 1. predkolo Európskej konferenčnej ligy pretože bol nasadený priamo v 2. predkole.
2.predkolo.
1. Zápas
2. Zápas
Celkový výsledok
3.predkolo.
1. Zápas
2. Zápas
Celkový výsledok
4.predkolo.
1. Zápas2. Zápas
"VG - Vlastný gól" 
Celkový výsledok
Supinová fáza.
Tabuľka zápasov.
1. Zápas'2. Zápas'3. Zápas'4. Zápas'5. Zápas6. Zápas
MŠK Žilina.
Kvalifikácia.
1.predkolo.
1. Zápas
2. Zápas
Celkový výsledok
2.predkolo.
1. Zápas
2. Zápas
Celkový výsledok
Premier League 2016/2017

Premier League 2016/2017 bola 25. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Leicester City. Nováčikmi súťaže boli Burnley, Middlesbrough a Hull City. Sezóna začala 13. augusta 2016 a skončila 21. mája 2017.
Chelsea vyhrala svoj piaty titul Premier League, šiesty celkovo.
Iba Burnley sa vyhlo zostupu po prvej sezóne v Premier League.
Dom Nikolu Stojčeva

Dom Nikolu Stojčeva (),&lt;ref name="https://www.tryavna-museum.eu"&gt;&lt;/ref&gt; alebo Dom Nikolu Stančeva () je dom z polovice 19. storočia, ktorý sa nachádza v meste Triavna v Gabrovskej oblasti v severnom Bulharsku.
Budova má pridelený štatút kultúrnej pamiatky súborového významu.
Lokalita.
Dom Nikolu Stojčeva sa nachádza v historickej časti mesta Triavna na ulici „P. R. Slavejkov“ (, doslova "ulica P. R. Slavejkova") č. 60.
Dejiny.
Dom bol postavený v roku 1850. V roku 1967 dom získal štatút kultúrnej pamiatky súborového významu.
Počas svojej existencie bol dom niekoľkokrát reštaurovaný.
Charakteristika.
Autorom stavby je významný trevnenský staviteľský majster Dimităr Sergiuv.
Dom je postavený na úrovni ulice pričom fasáda sa prispôsobuje zmenám terénu na pozemku na ktorom sa stavba nachádza. V prízemnej časti domu sa nachádzal ďukian (druh obchodu so skladom v bulharských obrodeneckých domoch) a pivnica, nadzemné obytné poschodie sa arkierovo rozširuje nad prízemím. 
Štatút a dôvod pamiatkovej ochrany.
Kategória: kultúrna pamiatka súborového významu
Rok vyhlásenia: 1967
Dôvod pamiatkovej ochrany: architektonická hodnota budovy
Oficiálny názov na zozname kultúrnych pamiatok: "Kăšta na Nikola Stančev" (, doslovne Dom Nikolu Stančeva)
Lake Clifton

Lake Clifton je malé mestečko nachádzajúce sa na východnej strane rovnomenného jazera v Západnej Austrálii v regióne Peel hneď vedľa Old Coast Road, medzi Mandurah a Bunbury na severnom konci národného parku Yalgorup. Pri sčítaní ľudu v roku 2021 malo Lake Clifton 759 obyvateľov.
História.
Lake Clifton je pomenované po Marshallovi Wallerovi Cliftonovi, ktorý prišiel do Západnej Austrálie ako hlavný komisár Západoaustrálskej pozemkovej spoločnosti, usadil sa v Australind a neskôr bol členom Legislatívnej rady.
Výskumníci Dr. Alexander Collie a poručík William Preston RN prvýkrát narazili na to, čo sú teraz jazerá Clifton a Preston, keď skúmali pobrežie medzi Mandurah a Bunbury v roku 1829. Po zavedení trestancov do kolónie Swan River v 50. rokoch 19. storočia bola „Old Coast Road“ južne od Mandurah prebudovaná. Prvým európskym osadníkom oblasti bol John Fouracre, ktorý si v tejto oblasti postavil dom v roku 1852 a v roku 1854 založil prícestný hostinec a prestupnú stanicu na Wellington Location 205.
Mesto Lake Clifton bolo vyvinuté v roku 1920 ako výsledok snahy WA Portland Cement Co. ťažiť tam ložisko vápna. Bola vybudovaná železnica do Waroony a miestne združenie Progress sa snažilo o vyhlásenie mestskej lokality pre zamestnancov spoločnosti. Mesto bolo pôvodne nazvané ako Leschenault v roku 1921, ale toto meno bolo považované za príliš mätúce, pretože meno je spojené s Bunbury. Potom bolo premenované na Garbanup, ale železničné oddelenie sa sťažovalo, pretože to bolo príliš podobné Dardanupu, takže sa v roku 1923 opäť zmenilo na Lake Clifton. Na krátku dobu to bolo rušné podnikové mesto, ale baňa bola koncom roku 1923 zatvorená a železnica bola odstránená a prevezená do Lake Grace na použitie na železnici do Newdegate.
Súčasnosť.
Lake Clifton ponúka základné ubytovanie a nákupy a spoločenskú sálu s množstvom aktivít. Na Old Coast Road sa nachádza niekoľko motorestov pre okoloidúce kamióny a motoristov, zatiaľ čo v Tuart Grove vyrástli vidiecke obytné domy.
Národný park Yalgorup bol založený v 70. rokoch 20. storočia na ochranu pobrežných jazier, močiarov a tuartských lesov v tejto oblasti. Táto oblasť je tiež ústredným prvkom migrácie vodného vtáctva. Na okraji Lake Clifton možno vidieť skale podobné štruktúry nazývané trombolity (podobné stromatolity), ktoré vytvorili drobné mikroorganizmy, o ktorých sa predpokladá, že pripomínajú najskoršie formy života na Zemi. Vedci predpokladajú, že ich prítomnosť tu môže byť spôsobená prívalmi sladkej podzemnej vody s vysokým obsahom uhličitanu vápenatého. Bol vybudovaný pozorovací chodník, ktorý návštevníkom umožňuje prezrieť si tieto krehké stavby. V roku 2011 začali francúzski umelci akciu „Art Orienté objet“ s cieľom zaradiť Lake Clifton do zoznamu svetového dedičstva.
Doprava.
Hlavná cestná trasa prechádza cez oblasť Old Coast Road (Highway 1, Mandurah to Bunbury). Zastavujú tu aj autobusy Perth-Bunbury, ktoré prevádzkuje spoločnosť Transwa pod správou verejnej dopravy. Je to tiež konečná stanica Forrest Highway.
Anglické národné futbalové mužstvo do 21 rokov

Anglické národné futbalové mužstvo do 21 rokov je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.
Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.
Anglicko do 21 rokov nemá trvalý domov. Hrajú na štadiónoch po celom Anglicku v snahe povzbudiť mladších fanúšikov vo všetkých oblastiach krajiny, aby navštevovali zápasy. Z dôvodu menšieho dopytu v porovnaní so seniorským národným tímom je možné využiť menšie ihriská. Rekordná návštevnosť zápasu Anglicka U21 bola stanovená 24. marca 2007, keď Anglicko U21 hralo s Talianskom U21 pred publikom takmer 60 000 na novom štadióne Wembley, čo je tiež svetový rekord v návštevnosti zápasu U21.
Zeki Amdouni

Mohamed Zeki Amdouni (* 4. december 2000, Ženeva, Švajčiarsko) je švajčiarsky profesionálny futbalista, ktorý hráva na poste útočníka v anglickom klube Burnley FC.
Klubová kariéra.
Amdouni prešiel akadémiami Servette FC, FC Meyrin a Étoile Carouge FC. Svoju seniorskú kariéru začal práve v Étoile Carouge FC neskôr prestúpil do Stade Lausanne Ouchy.
Lausanne-Sport.
Dňa 9. júna 2021 Amdouni prestúpil do FC Lausanne-Sport vo švajčiarskej superlige. Debutoval pri prehre 1:2 s FC St. Gallen 24. júla 2021. V sezóne 2021/22 odohral za klub 34 zápasov v ktorých strelil 12 gólov.
Bazilej.
Dňa 24. júna 2022 sa Amdouni pripojil k FC Bazilej na dvojročné hosťovanie s opciou na kúpu. Za Bazilej debutoval 16. júla pri remíze 1:1 s Winterthurom. Svoj prvý gól za klub strelil 28. augusta pri výhre 4:2 nad úradujúcim šampiónom FC Zürich. Vo svojej prvej sezóne za klub odohral 32 zápasov v lige kde strelil 12 gólov. Stal sa najlepším strelcom Konferenčnej ligy UEFA 2022/23 spolu s Arthurom Cabralom, obaja strelili 7 gólov. Aj vďaka nemu sa Bazilej dostal až do semifinále.
Burnley.
Dňa 19. júla 2023 prestúpil Amdouni do anglického klubu Burnley kde podpísal päťročnú zmluvu.
Medzinárodná kariéra.
Amdouni sa narodil vo Švajčiarsku tureckému otcovi a tuniskej matke. Reprezentoval Švajčiarsko do 20 rokov, predtým ako v máji 2019 prešiel na reprezentáciu Turecka U21. V tom istom mesiaci však opäť prešiel do reprezentácie Švajčiarska do 21 rokov.
V seniorskej reprezentácii Švajčiarska debutoval 27. septembra 2022 proti Česku v Lige národov UEFA. Svoj prvý gól strelil 26. marca pri výhre 5:0 nad Bieloruskom v kvalifikácii na EURO 2024.
Štatistiky.
Klubové.
"K 7. júlu 2023"
Medzinárodné.
"K 7. júlu 2023"
Úspechy.
Indiviudálne
Kamenný most v Dravciach

Kamenný most v Dravciach je gotický most pravdepodobne z konca 13. storočia, ktorý sa nachádza uprostred obce Dravce neďaleko Kostola svätej Alžbety Uhorskej. Ide o jedno klenbový most s lomeným oblúkom cez Dravecký potok. Most je postavený z lomového kameňa. Pravdepodobne ho postavila rehoľa antonitov, ktorá pôsobila v Dravciach. Most bol v minulosti viackrát rekonštruovaný. Výrazne stavebné úpravy sa odohrali v 15. storočí a 20. storočí, keď pri budovaní obchádzky zaliali stavebníci jednu stranu mostu do betónu, takže lomený oblúk je už vidieť len na jednej strane. V roku 1985 bol most vyhlásený ako druh technickej pamiatky za národnú kultúrnu pamiatku Slovenskej republiky. Kamenný most v Draviciach spolu s Mostom svätého Gottharda pri obci Leles patrí k najstarším zachovaným kamenným mostom na Slovensku. Most dodnes slúži ako cestný objekt.
Premier League 2014/2015

Premier League 2014/2015 bola 23. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester City. Nováčikmi súťaže boli Leicester City, Burnley a Queens Park Rangers. Sezóna začala 16. augusta 2014 a skončila 24. mája 2015.
Chelsea získal 5. titul v klubovej histórii. Do Ligy majstrov UEFA 2015/2016 sa spolu s ňou kvalifikovali aj Manchester City, Arsenal a Manchester United. Do Európskej ligy UEFA 2015/2016 sa kvalifikovali Tottenham Hotspur, Liverpool, Southampton a West Ham United. Do 2. ligy zostúpili Hull City, Burnley a Queens Park Rangers.
Tabuľka.
&lt;br&gt;
&lt;br&gt;
Dom Dragošina Marangozova

Dom Dragošina Marangozova (), alebo Dom Gany Pandurskej () je dom z 19. storočia, ktorý sa nachádza v meste Triavna v Gabrovskej oblasti v severnom Bulharsku.
Budova má pridelený štatút kultúrnej pamiatky miestneho významu.
Lokalita.
Dom Dragošina Marangozova sa nachádza v historickej časti mesta Triavna na ulici „P. R. Slavejkov“ (, doslova "ulica P. R. Slavejkova") č. 54.
Dejiny.
Presnejší dátum výstavby ani meno autora stavby nie sú známe. V dome žil Dragošin Marangozov, jeden z majstrov, ktorí vyrábali ikonostas pre Chrám svätého Juraja v Triavne.
V roku 1967 dom získal štatút kultúrnej pamiatky miestneho významu. V roku 1968 boli na dome uskutočnené reštauračné práce. Následne medzi rokmi 1969 a 1990 bola budova sídlom "Regionálneho pionierskeho domu" a v rokoch 19952000 sídlom "Okresného detského komplexu". Od roku 2017 sídli v prízemí domu remeselná dielňa, ktorá vyrába a predáva krpce.
Charakteristika.
Budova predstavuje trevnenský typ obrodeneckého domu, od typického trevnenského domu sa však mierne odlišuje. Hlavný rozdiel predstavuje rohový oblúk, ktorý prechádza prízemím a medziposchodím. Dom je trojposchodový s prízemím, medziposchodím a obytným poschodím. Fasáda budovy sa čiastočne zmenila pri rekonštrukcii na konci 60. rokov 20. storočia. 
Štatút a dôvod pamiatkovej ochrany.
Kategória: kultúrna pamiatka miestneho významu
Rok vyhlásenia: 1967
Dôvod pamiatkovej ochrany: architektonická hodnota budovy
Oficiálny názov na zozname kultúrnych pamiatok: "Kăšta na Dragošin Marangozov" (, doslovne Dom Dragošina Marangozova), "Kăšta na Gana Pandurska" (, doslovne Dom Gany Pandurskej)
Machnáčov grúň

Machnáčov grúň () je vrch vo Veporských vrchoch, krajinnom celku Slovenského rudohoria. Leží nad obcou Čierny Balog, približne juhovýchodne od Brezna.
Poloha.
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, na hranici okresov Brezno a Rimavská Sobota a zasahuje na katastrálne územie obce Čierny Balog a Klenovec. Najbližšími sídlami sú západne situovaná Sihla, Lom nad Rimavicou a Drábsko, južne sa nachádza Utekáč, juhovýchodne Klenovec, východne Tisovec, severne Pohronská Polhora a Michalová a severozápadne Čierny Balog.
Opis.
Machnáčov grúň leží v centrálnej časti Veporských vrchov, v hlavnom hrebeni, medzi Klenovským Veprom () a Šopiskom (). Severne sa nachádza Karašovo (), Zrazy (), Michalová (), Lômik (), Pomývačný grúň () a Klenovský Vepor (), východne Široký grúň (), Báňova (), Bánovo (), Rozsypok (), Kostolný vrch () a Mikoňovo (), južne Oltárne (), Čremoš (), Železná brána () a Tri chotáre () a západne Šopisko (), Nad Králičkou (), Dlhý grúň (), Tlstý javor () a Krížne (). Severné svahy hrebeňa odvodňujú prítoky rieky Čierny Hron, južné potok Javorina, vedúci do Veporského potoka v povodí Rimavy. Vrcholom vedie červeno značená turistická Rudná magistrála. 
Výhľady.
Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných miest je možné vidieť okolité vrchy Veporských vrchov, Nízke Tatry, Stolické vrchy a Poľanu.
Premier League 2015/2016

Premier League 2015/2016 bola 24. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bola Chelsea. Nováčikmi súťaže boli Bournemouth, Watford a Norwich City. Sezóna začala 8. augusta 2015 a skončila 17. mája 2016.
Leicester City získal 1. titul v klubovej histórii. Do Ligy majstrov UEFA 2016/2017 sa spolu s ním kvalifikovali aj Arsenal, Tottenham Hotspur a Manchester City. Do Európskej ligy UEFA 2016/2017 sa kvalifikovali Manchester United, Southampton a West Ham United. Do 2. ligy zostúpili Newcastle United, Norwich City a Aston Villa.
Tabuľka.
&lt;br&gt;
&lt;br&gt;
Ján Poničan (architekt)

Ing. arch. Ján Poničan (* 11. júl 1938, Očová) je slovenský architekt.
Životopis.
Narodil sa 11. júla 1938. Významnou osobnosťou v rodine bol národný umelec, básnik a prozaik Ján Poničan (bratranec starého otca), ženatý s herečkou Alžbetou Poničanovou.
Štúdium na Stavebnej fakulte SVŠT v odbore Architektúra a stavba miest ukončil v roku 1965 diplomovou prácou pod vedením popredného československého architekta Vladimíra Karfíka.
Jeho tvorivá činnosť začala v Stavoprojekte Bratislava, v ateliéri školských stavieb architekta Vladimíra Dedečeka, kde pôsobil ako zodpovedný projektant do roku 1969. Spolupracoval na projektoch vysokoškolského centra v Mlynskej doline v Bratislave.
Svoju ďalšiu a už samostatnú architektonickú tvorbu rozvíjal v novovzniknutej Inžiniersko-projektovej organizácii školských stavieb v Bratislave ako hlavný projektant a vedúci architektonickej skupiny, kde pôsobil 23 rokov.
Od roku 1992 viedol vlastný projektový ateliér do roku 2008.
Arda Güler

Arda Güler (* 25. február 2005, Altındağ, Turecko) je turecký profesionálny futbalista, ktorý hráva na poste ofenzívneho stredopoliara pôsobiaci v španielskom klube Real Madrid.
Klubová kariéra.
Güler vyrastal v akadémii Gençlerbirliği neskôr sa pripojil k Fenerbahçe.
Fenerbahce SK.
Güler podpísal s Fenerbahçe 13. januára 2021 profesionálnu zmluvu na dva a pol roka. Za klub debutoval 19. augusta 2021 v zápase štvrtého predkola Európskej ligy UEFA 2021/22 proti HJK Helsinki, jeho tím zvíťazil 1:0. V Süper Lig debutoval 22. augusta pri výhre 2:0 nad Antalyasporom, v zápase si pripísal aj asistenciu. V prvej sezóne za klub odohral 12 zápasov a strelil tri góly. V marci 2022 sa stal najmladším strelcom Fenerbahce v Süper Lig iba tri týždne po tom čo dovŕšil 17 rokov. O Gülera mali postupne záujem veľké európske kluby.
V prvom zápase sezóny 2022/23 proti Kasimpase strelil dva góly za 21 minút a jeho tímy vyhral 6:0. 11. júna 2023 sa s Fenerbahçe SK tešil zo zisku prvej seniorskej trofeje keď vo finále Tureckého pohára zdolali Istanbul Basaksehir 2:0.
6. júla sa Güler rozlúčil s fanúšikmi Fenerbahce na sociálnej sieti Instagram.
Real Madrid.
Dňa 6. júla španielsky klub Real Madrid CF oznámil podpis Gülera za ktorého zaplatili tureckému klubu 20 miliónov €. S Realom podpísal šesťročný kontrakt do júna 2029.
Medzinárodná kariéra.
V seniorskej reprezentácii Turecka debutoval 19. novembra 2022 v priateľskom zápase proti Česku (výhra 2:1). Svoj prvý gól strelil 19. júna 2023 v kvalifikačnom zápase na EURO 2024 pri výhre 2:0 nad Walesom.
Štatistiky.
Klubové.
"K 8. júlu 2023"
Medzinárodné.
"K 8. júlu 2023"
Úspechy.
Fenerbahce
Život svätého Štefana

Život svätého Štefana, Legenda Hartviciana alebo Legenda sancti Stephani Regis ab Hartvico Episcopo Conscripta, je oficiálna hagiografia sv. Štefana, prvého uhorského kráľa. Zostavil ju Hartvik, biskup z Győru za vlády Kolomana I. Učeného na prelome 11. a 12. storočia na základe dvoch starších legiend svätého Štefana ("Legenda maior" a "Legenda minor"). Okrem uctievania Štefana I. dielo slúžilo politickým cieľom Kolomana voči Svätej stolici. Pápež Inocent III. schválil "Legendu Hartviciana" ako oficiálnu hagiografiu Štefana I. Uhorského v roku 1201. Text legendy bol prevzatý aj Uhorsko-poľskou kronikou. Český preklad vyšiel v roku 1988 v nakladateľstve Vyšehrad, slovenský preklad vyšiel v roku 1997 v nakladateľstve Rak.
Obsah.
Legenda zobrazuje počiatky kresťanstva v Uhorsku, prináša údaje o prvom ostrihomskom arcibiskupovi Sebastiánovi. Ako prvá zmieňuje Astrikovu misiu k pápežovi, ktorý mu pre Štefana daroval kráľovskú korunu určenú pôvodne poľskému kniežaťu Mieškovi. Originálny je záver legendy, kde sa hovorí o vyzdvihnutí Štefanovho tela z hrobu pri príležitosti jeho kanonizácie roku 1083 a o zázrakoch po jeho smrti. Hartvik opisuje, ako bola z hrobu vyňatá neporušená pravá ruka, uctievanie „svätej pravice“ bolo dokonca neskôr vtelené do Zlatej buly kráľa Ondreja II.
Meditation for Piano

Meditation for Piano je druhý štúdiový album Jaroslava Filipa. Album vyšiel v roku 1996 v hudobnom vydavateľstve Healing Sounds.
Barbara Brylska

Barbara Brylska (* 5. jún 1941, Skotniki, Generálny gouvernement, dnes Poľsko) je poľská herečka, známa z filmov "Irónia osudu" (1975) a "Skalpel, prosím" (1985). Brylska je jednou z najvýznamnejších poľských povojnových herečiek a bola považovaná aj za najkrajšiu európsku herečku svojej generácie. V 60. a 70. rokoch bola považovaná za sexbombu poľskej kinematografie.
Kariéra.
Jej filmovým debutom bola epizóda v komédii Antonia Bohdziewicza, "Kalosze szczęścia". Cestu ku kariére jej otvorila rola fenickej kňažky Kamy vo filme "Faraón" z roku 1966.
V 70. rokoch bola populárnou predovšetkým v sovietskych, bulharských, nemeckých a česko-slovenských filmoch. V roku 1975 si zahrala v sovietskom filme "Irónia osudu". Po jeho premiére sa Brylska stala najznámejšou poľskou herečkou v krajinách bývalého východného bloku.
V októbri 2012 získala ocenenie „Baltská hviezda“. Toto ocenenie jej bolo udelené za výnimočný prínos k budovaniu kultúrnych väzieb medzi národmi v oblasti Baltského mora.
Súkromný život.
Brylska bola dvakrát vydatá. Jej prvé manželstvo bolo za Jana Borowieca (19611968) a druhé za Ludwika Kosmala (od roku 1970). Jej dcéra, herečka a modelka Barbara Kosmal (nar. 1973), tragicky zahynula 15. mája 1993 pri autonehode v Brzezinoch. Má tiež syna Ludwika (nar. 1982).
Gesta Hungarorum vetera

Gesta Hungarorum alebo Činy Uhrov z 11. storočia sú najstarším, no nezachovaným dejepisným dielom Uhorska. Maďarská historiografia nedospela k presnej dobe ich vzniku. Zdá sa, že Gesta vznikli buď ešte v dobe Ondreja I. alebo v desaťročí po jeho smrti. Na Gesta nadväzujú ďalšie kroniky, napr. Uhorsko-poľská kronika.
Obsah.
Predpokladaný / rekonštruovaný obsah zahŕňa popis Skýtie a rozprávanie o pôvode Maďarov – biblický výklad, že Maďari pochádzajú z bočnej vetvy Abrahámovho rodu spojeného so Sámom. Gesta už obsahujú povesť o bielom koni, za ktorého vymenil Svätopluk krajinu Maďarom. Významným rysom bola kritika expanzívnej nemeckej politiky, čo by poukazovalo nato, že autorom bol odporca kráľa Šalamúna a do istej miery podporovalo názor na vznik gest až v dobe uhorského kráľa Ladislava I. (10771095) či Kolomana (10951116), kedy už mali vzniknúť ich pokračovania. Podľa iných názorov však gesta vznikli až v rokoch 11411173.
Šopisko

Šopisko () je vrch vo Veporských vrchoch, krajinnom celku Slovenského rudohoria. Leží nad obcou Drábsko, približne južne od Brezna.
Poloha.
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, na hranici okresov Brezno a Rimavská Sobota a zasahuje na katastrálne územie obce Čierny Balog a Klenovec. Najbližšími sídlami sú západne situovaná Sihla, Lom nad Rimavicou a Drábsko, juhovýchodne sa nachádza Utekáč a Klenovec, východne Tisovec, severne Pohronská Polhora a Michalová a severozápadne Čierny Balog.
Opis.
Šopisko leží v centrálnej časti Veporských vrchov, v hlavnom hrebeni, medzi Klenovským Veprom () a Tromi chotármi (). Severne sa nachádza Poľana (), Karašovo (), Zrazy (), Lômik () a Pomývačný grúň (), východne Klenovský Vepor (), Rozsypok (), Machnáčov grúň (), Mikoňovo () a Oltárne (), južne Čremoš (), Železná brána () a Tri chotáre () a západne Sedmák (), Nad Králičkou (), Dlhý grúň (), Tlstý javor () a Krížne (). Severné a západné svahy hrebeňa odvodňujú prítoky rieky Čierny Hron, juhovýchodné potok Javorina, vedúci do Veporského potoka v povodí Rimavy. Vrcholom vedie červeno značená turistická Rudná magistrála. 
Výhľady.
Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných miest je možné vidieť okolité vrchy Veporských vrchov, Nízke Tatry, Stolické vrchy a Poľanu.
Helena Kubová

Helena Kubová (* 27. apríl 1963, Valkovce† 6. december 2021, Michalovce) bola slovenská keramička, výtvarníčka a v neskoršom živote maliarka.
Život.
Helena Kubová sa narodila v obci Valkovce v okrese Svidník v roku 1963.
V mladom veku sa presťahovala do Michaloviec kde vyštudovala Strednú umeleckú školu, odbor keramika.
Dlhú dobu pracovala ako keramička a výtvarníčka v obci Pozdišovce blízko Michaloviec, no v roku 1997, keď ju zaskočila vážna choroba (hepatitída typu C) sa začala intenzívne venovať maľbe. Maľovala najmä olejovou farbou buď na plátno alebo drevené sololitové plátna.
V rozhovore počas jej výstavy pod názvom „"Môj nočný svet"“ v Stropkove povedala redakcii: „"Moje obrazy sú o túžbe po slobode, o nádeji, o splnených snoch"“.
Umrela v roku 2021 v meste Michalovce.
Výstavy.
V rokoch 19972015 mala Helena Kubová viacero výstav v mestách po celom Slovensku, nižšie nájdete zoznám tích ktoré sú známe.
„"Jej obrazy vznikajú v obývačke, ktorá sa zmenila na pracovný ateliér. Lemuje ho množstvo dokončených a rozpracovaných obrazov. Maľovať začína v noci a pokračuje až do skorého rána. "Keďže maľujem v noci, aj výstava nesie názov Môj nočný život," uviedla. Inšpiráciu hľadá aj na prechádzkach v okolí Šíravy. V galérii vystavuje rôzne abstraktné olejové obrazy, na ktorých nechýba jemná ženská erotika, zátišia s kvetmi, sviečkami, motýlí tanec a výjavy pripomínajúce tajuplné sny zachytené na plátne.“"
Obrazy.
V článku z roku 2009 Helena Kubová s Michalovskou redakciou zdieľala: "„V jej zbierke obrazov inšpirovanej najmä Salvadorom Dalim sa nachádzajú rozmanité námety. Helena Kubová maľuje podľa svojich emócií, nálad, snov. Maľuje keď je šťastná i nešťastná. Podľa týchto pocitov vyberá farby i námety. 45-tim obrazov, ktoré tu autorka vystavuje nedáva názvy, Necháva na ľuďoch, čo v ktorom obraze vidia.“"
Galéria.
Veľa obrazov bolo predaných súkromným vlastníkom predtým než boli vyfotené - V galérii nájdete len tie ktoré boli digitálne archivované.
Miroslav Gono

Miroslav Gono (* 1. november 2000, Piešťany) je slovenský profesionálny futbalista, ktorý hráva na poste stredopoliara pôsobiaci za slovenský klub FC ViOn Zlaté Moravce.
Klubová kariéra.
MŠK Žilina.
Gono debutoval za Žilinu pri výhre 3:0 nad ŠKF Sereď 7. marca 2020.
Svoj jediný gól strelil 5. augusta 2021 v treťom predkole Konferenčnej ligy UEFA 2021/22 pri výhre 1:0 nad Tobol Kostonaj.
Hosťovanie vo Wisła Płock.
2. septembra 2022 bol Gono poslaný na ročné hosťovanie do poľského klubu Wisła Płock kde sa stretol s bývalým trénerom Pavlom Staňom. Za Płock odohral počas sezóny päť zápasov z toho štyri v Ekstraklase.
ViOn Zlaté Moravce.
Po návrate z hosťovanie podpísal Gono dvojročnú zmluvu s FC ViOn Zlaté Moravce.
Štatistiky.
Klubové.
"K 9. júlu 2023"
Pinkovité

Pinkovité (lat. Fringillidae) je čeľaď vtákov z radu vrabcotvaré (Passeriformes). Vyskytujú sa celosvetovo, s výnimkou Madagaskaru, Australázie, mnohých ostrovov Tichého oceána a Antarktídy.
Opis.
Pinkovité dosahujú dĺžky tela od 10 do 25 cm a telesnej hmotnosti od 8 do 60 g. Typickým znakom je mohutný kužeľovitý zobák, ktorý bol pôvodne prispôsobený drveniu semien, no u niektorých druhov môže byť na základe prijímanej potravy modifikovaný, ako v prípade havajčanov alebo krivonosov. Perie môže mať rozličné sfarbenie, pričom typický je sexuálny dimorfizmus: samce bývajú pestrejšie, signalizačnú úlohu hrá predovšetkým červená a žltá farba. Počas roka môžu žiť v rôzne veľkých kŕdľoch, v období hniezdenia sú skôr teritoriálne. Stavajú si miskovité hniezda z tráv a iných rastlinných materiálov, ktoré umiestnia na strom, ker alebo do skalnej štrbiny.
Systematika.
Súčasná systematika delí pinkovité do troch podčeľadí: Fringillinae, Euphoniinae a Carduelinae. Zástupcovia podčeľade Euphoniinae historicky patrili do čeľade tangarovité (Thraupidae), no tento systém nezodpovedá predpokladanej fylogenéze a je dlhodobo prekonaný. V rámci pinkovitých sa radia aj havajčania, v niektorých systémoch samostatná čeľaď Drepanididae. Táto rozmanitá skupina z Havajských ostrovov predstavuje príklad masívnej adaptívnej radiácie a za ich sesterský taxón je pokládaný červenák rodu "Carpodacus".
Systém recentných taxónov podľa Kovalika 2010:
čeľaď Fringillidae Leach, 1820 – pinkovité
Samuel Mráz

Samuel Mráz (* 13. máj 1997, Malacky) je slovenský profesionálny futbalista, ktorý hráva na poste útočníka v gréckom klube Volos FC.
Klubová kariéra.
Vyrastal v mládežníckych tímoch ŠK Malacky, TJ Záhoran Kostolište a neskôr sa pripojil k FK Senica.
FK Senica.
Mráz debutoval za Senicu 12. apríla 2014 pri výhre 2:1 nad AS Trenčín. 30. júna podpísal zmluvu so Senicou do konca sezóny 2016/17.
MŠK Žilina.
31. januára 2017 prestúpil do MŠK Žilina. V jarnej časti Fortuna ligy 2016/17 odohral 11 zápasov v ktorých strelil dva góly a so Žilinou sa tešil z majstrovského titulu.
V sezóne 2017/18 sa stal najlepším strelcom Fortuna ligy keď v 32 zápasoch strelil 19 gólov.
Empoli.
19. júla 2018 Mráz prestúpil k nováčikovi Serie A k Empoli. Pri svojom debute 26. augusta 2018 proti FC Janov skóroval no jeho tím prehral 1:2. Na jeseň neskôr odohral ešte päť zápasov.
Hosťovanie v Crotone.
30. januára 2019 bol Mráz poslaný na polročné hosťovanie do FC Crotone v Serie B. Za klub prvýkrát nastúpil 10. februára proti Hellas Verona. Svoj jediný gól za klub strelil 26. februára pri víťazstve 3:0 nad Palermom.
Hosťovanie v Brøndby.
V auguste 2019 bol Mráz poslaný na hosťovanie do dánskeho klubu Brøndby IF v Superligaen. V klube debutoval 1. septembra pri prehre 0:1 s FC Midtjylland.
Hosťovanie v Zagłębie Lubin.
Dňa 13. augusta 2020 sa Mráz pripojil k poľskému klubu Zagłębie Lubin v Ekstraklase na ročné hosťovanie s opciou na kúpu. Debutoval 21. augusta pri víťazstve 2:1 nad Lech Poznań. Svoj prvý gól za klub strelil 7. decembra pri remíze 1:1 s Piast Gliwice.
Spezia Calcio.
Po skončení hosťovania v Poľsku sa Mráz pripojil k Spezia Calcio v Serie A a podpísal trojročnú zmluvu. Za klub debutoval 13. augusta v Coppa Italia pri víťazstve 3:1 nad Pordenone. V Serie A debutoval 23. augusta pri remíze 2:2 s Cagliari.
Hosťovanie v Slovane Bratislava.
Dňa 2. septembra 2021 bol Mráz poslaný na ročné hosťovanie do ŠK Slovan Bratislava s následnou opciou na trvalý prestup. V Slovane debutoval 12. septembra pri remíze 1:1 s Dunajskou Stredou. V sezóne odohral dokopy 28 zápasov z toho 19 vo Niké lige a strelil 7 gólov (z toho 5 v lige).
Hosťovanie v Mirandés.
1. septembra 2022 bol Mráz poslaný na sezónne hosťovanie do španielskeho klubu CD Mirandés v Segunda División. V tíme predčasne skončil 24. januára 2023.
Hosťovanie v Anorthosis Famagusta.
24. januára bol Mráz poslaný na ďalšie hosťovanie tentokrát do cyperského klubu Anorthosis Famagusta. V druhom zápase za klub 2. februára proti Omonia Nikózia strelil hattrick a jeho tím zvíťazil 4:1.
Volos FC.
7. júla 2023 Mráz prestúpil do gréckeho klubu Volos FC v gréckej superlige.
Reprezentačná kariéra.
Mráz hral za mládežnícke tímy Slovenska do 17, 19 a 21 rokov.
V seniorskej reprezentácii Slovenska debutoval 16. októbra 2018 v priateľskom zápase proti Švédsku (remíza 1:1).
Štatistiky.
Klubové.
"K 9. júlu 2023"
Medzinárodné.
"K 9. júlu 2023"
Úspechy.
MŠK Žilina
ŠK Slovan Bratislava
Individuálne
Nemecké národné futbalové mužstvo do 21 rokov

Nemecké národné futbalové mužstvo do 21 rokov je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.
Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.
Pred zjednotením Nemecka boli dva tímy Východné Nemecko a Západne Nemecko. Tím Západného Nemecka je predchodcom Nemecka a Nemecko je jeho nasledovníkom. Všetky úspechy pod vlajkou SRN boli prenesené do súčasnej nemeckej reprezentácie.